Nuwe formaat van praag.co.za – praag.co.za
Nuwe formaat van praag.co.za
Soos elkeen van ons lesers al agterkom het, het die formaat van hierdie webblad oor die afgelope paar dae verander. Anders as vele ander webblaaie wat van tyd tot tyd vernuwe word en daarmee saam inhoud afstaan, is al 14 000 ons artikels van die "ou praag" hierheen oorgedra.
Saam met die inhoud, het ons ook die Disqus-kommentaarstelsel behou, hoewel sommige URL'e van ouer Disqus-gesprekke wat ons lesers op die "ou praag" gevoer het tans nie werk nie. Wees egter verseker dat ons daaraan werk om ook al die ou gesprekke weer toeganklik te maak deur die URL'e by die nuwe blaaie te pas. Dit mag egter 'n paar dae of selfs langer neem om te voltooi.
Ons het ook 'n ekstra Gespreksforum hier bo geskep waar lesers via Disqus hul eie onderwerpe kan bespreek, nuuswenke kan gee en oor die algemeen kan kommentaar lewer sonder dat sodanige kommentaar aan 'n spesifieke nuus- of meningsartikel op dié webwerf gekoppel is.
Ons sal gaandeweg meer funksionaliteit by die webwerf voeg, soos peilings en moontlik selfs ons eie sosiale medium waar gebuikers met mekaar kan kommunikeer, profiele kan opstel, foto's kan oplaai, ens.
Sê gerus hier onder op Disqus wat u van die nuwe formaat van die blad dink.
Skrywer Dan RoodtGepubliseer op 24 Julie 2013 24 Julie 2013 Kategorieë Afrikaanse nuus, NuusSleutelwoord Disqus, gespreksforum, nuwe webwerf, Praag